*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*173. számú előterjesztés*

Bátaszék Város Önkormányzat Képviselő-testületének 2024. október 15-én

16 órakor megtartandó RENDKÍVÜLI ülésére

Döntés a Vállalkozók és Munkáltatók Országos Szövetsége Tolna Vármegyei szervezetének támogatási kérelméről

|  |
| --- |
| **Előterjesztő:** dr. Bozsolik Róbert polgármester**Készítette**: Takaróné dr. Mihó Beatrix mb.hatósági irodavezető **Törvényességi ellenőrzést végezte:** dr. Firle-Paksi Anna aljegyző **Tárgyalja:**PG Bizottság 2024.10.15. |

**Tisztelt Képviselő-testület!**

A Prima Primissima Díj 2005-től egészült ki a területi Prima díjak rendszerével. Ekkortól szűkebb környezetünk kiválóságai is méltó elismerésben részesülhetnek. Alig hat év alatt az összes megye csatlakozott, így **mára az ország egész területén önálló elismerésben részesülhetnek a szellemi élet, a kultúra, a tudomány, a művészet és a sport megyei legjobbjai.** Ők azok, akik közelről figyelhető, megismerhető példaképeivé válhatnak szűkebb hazájuk közösségének.

A vármegyei Prima díjak rendszerének célja, hogy megőrizze a magyar értelmiség és szellem **helyi eredményeit**, erősítve a kisebb társadalmi egységek összetartozását, elősegítve fejlődésüket.

**Az évenként odaítélt megyei Prima díjat** mind a tizenkilenc vármegyében, **vármegyénként hárman nyerhetik el.**

Bátaszék Város Önkormányzatához (a továbbiakban: Önkormányzat) 2024. szeptember 24-én érkezett a **Vállalkozók és Munkáltatók Országos Szövetsége Tolna Vármegyei Szervezetének** levele, amely a jelen előterjesztés mellékletét képezi. A VOSZ Tolna Vármegyei Szervezete vállalta fel az országos kezdeményezés megyei megvalósítását. Az országos ünnepség ismét a Művészetek Palotájában lesz Budapesten. Ettől eltérő időpontpontban, de azzal teljes mértékben, szinkronban megyei szinteken is hasonló események kerülnek megvalósításra.

Köszönetüket fejezik ki az önkormányzat felé a korábbi támogatással kapcsolatosan.

A Prima Primissima alapítvány döntése alapján az idei évtől a duplájára emelkedik a díjhoz járó pénzjutalom összege, így ez 2 millió forintos pénzjutalmat jelent díjazottanként, és emellett egy 500.000 Ft-os Közönség Díjat átadnak át egy kulturális ajándékkosárral, állófogadással egybekötött estén.

A korábbi évek tapasztalatai alapján kiemelt támogatóként, Bátaszék Város Önkormányzatát is kérik, hogy ebben az évben is támogassa a rendezvény színvonalas megrendezését.

A fentiekre tekintettel kérjük az alábbi határozati javaslat elfogadását.

**H a t á r o z a t i j a v a s l a t:**

**Tolna Vármegyei Prima Díj és rendezvény támogatására**

Bátaszék Város Önkormányzatának Képviselő-testülete

1. a Vállalkozók és Munkáltatók Országos Szövetsége Tolna Vármegyei Szervezetének részére a Szekszárdon megrendezésre kerülő 2024. évi Tolna Vármegyei Prima Díj díjátadó rendezvény költségeihez 200.000 Ft támogatást biztosít a 2024. évi költségvetés általános tartalék kerete terhére;
2. felhatalmazza a polgármestert a támogatási szerződés aláírására.

*Határidő:* 2024. október 31.

*Felelős:* Dr. Bozsolik Róbert polgármester

 (a támogatási szerződés aláírásáért)

*Határozatról értesül:* Szervezet vezetője

 BKÖH Pénzügyi Iroda

 irattár